Ritratt dole777 fuq Unsplash .td_uid_2_605992f196913_rand.td-a-rec-img{text-align:left}.td_uid_2_605992f196913_rand.td-a-rec-img img{margin:0 auto 0 0} Bi kważi disa' minn kull għaxar persuni f'Malta jidħlu onlajn mill-anqas darba kuljum, 64% tal-persuni fuq il-midja soċjali jaraw biss il-kontenut u l-kummenti ta' persuni oħra, mingħajr ma jieħdu azzjoni. Dan kien ippublikat f'rapport minn Misco fuq l-użu tal-midja soċjali f'Malta. Filwaqt li Facebook jibqa' l-aktar midja soċjali aċċessat, bi 82% jaċċessawh mill-anqas darba kuljum, hemm tendenza li qed jiżdied l-użu tal-Instagram u l-Youtube. Mir-rapport joħroġ ukoll li l-użu tal-midja soċjali jsir aktar fuq smartphone jew laptop u anqas fuq desktop PC jew tablet. Ir-riżultati juru wkoll li 87% għandhom smartphone u 88% laptop jew notebook. Sadanittant, l-użu ta' ċertu apps, bħal apps ta' netwerking soċjali, apps tal-aħbarijiet u apps li jbigħu l-affarijiet qed jiżdied, filwaqt li l-użu ta' apps oħrajn, bħal apps għall-ivvjaġġar, qed jonqos. Dan jista' jkun minħabba iż-żmien li qed ngħixu fih bħalissa u minħabba l-coronavirus. Parti mill-istħarriġ kien iffukat fuq ir-reklamar u r-riżultati juru tnaqqis fl-espożizzjoni għar-reklamar offline waqt li l-espożizzjoni għar-reklamar online qed tiżdied. Nuqqas ta' persuni jixtru onlajn minħabba r-restrizzjonijiet tal-Covid-19 72% tal-persuni fir-rapport qalu li jixtru onlajn, tnaqqis żgħir fuq l-2020, li huwa attribwit biss għall-fatt li kien hemm tnaqqis sinifikanti fin-numru ta' persuni li xtraw biljetti tal-ajru jew ljiieli f'lukanda online, minħabba r-restrizzjonijiet fuq l-ivvjaġġar. Min-naħa l-oħra, ix-xiri tal-ħwejjeġ, rigali, prodotti tas-sbuħija u prodotti għall-kura personali żdied b'mod sinifikanti. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_605992f196b96_rand.td-a-rec-img{text-align:left}.td_uid_3_605992f196b96_rand.td-a-rec-img img{margin:0 auto 0 0}